

# Event Details

- **Event Name**: ĆIĆARIJA, ISTRA I JOŠ PAR MISTA!
- **Event Start and End Date**: Wed, 03 Jun, 2026 at 03:00 pm – Sun, 07 Jun, 2026 at 09:30 pm (+02:00)
- **Event Description**: Pozivamo vas da nam se pridružite pet dana u istraživanju najljepših dijelova Istre – odvapnenačkih vrhova Ćićarije do divljih uvala najjužnijeg rta poluotoka. Planinarski izlet vodi nas preko travnatih grebena s pogledima na cijeliistarski poluotok, kroz slikovita istarska sela i uz kristalno čisto more Kamenjaka. 
Posjetit ćemo i najmanji grad na svijetu te prošetati kroz jedan od najfotogeničnijih kanjona u Hrvatskoj. Za sve sakupljače pečata Hrvatske planinarske obilaznice, dobra vijest je da ćemo tijekom ture po Ćićariji proći sve kontrolne točke HPO, pa ćete imati priliku upotpuniti svoje dnevnike i prikupiti sve potrebne pečate.
Ćićarija je planina koja omeđuje istarski poluotok sa sjeverne i istočne strane. Za razliku od Učke koja je visoka ali uska i površinom mala planina, Ćićarija je prostrano visinsko područje dugačko oko 30 km, a široko oko 15 km. 

Organizator: HPD Mosor
Termin: 03. – 07.06.2026. (srijeda – nedjelja)
Polazak: Split – parking Turske kule
Prijevoz: Organizirani prijevoz autobusom
Smještaj: mobilne kućice u kampu u Medulinu i hotel u Buzetu

PRIJAVE ZA IZLET / INFORMACIJE
Prijave za izlet vrše se u prostorijama Društva, Sinovčićeva 2, 21000 Split, utorkom i srijedom 17 h – 21 h i četvrtkom 10 h – 14 h, na telefon društva 021/394-365 ili na mail: hpd.mosor.split@gmail.com, a participacija se uplaćuje u prostorijama Društva ili na IBAN račun Društva.
Prilikom prijave navesti: ime i prezime, kontakt broj mobitela, naziv društva ukoliko dolazite iz drugog društva. 
Krajnji rok za prijavu je 28.04. 2026. u 21 h. 
Participacija za izlet: 190 EUR-a.
Participacija uključuje: dva noćenja u mobilnim kućicama u kampu, dva noćenja u hotelu s dva doručka i jednom večerom, prijevoz autobusom, troškove prijevoza i smještaja vodičima. 
Uz prijavu za izlet se plaća predujam u iznosu od 110 EUR-a, s kojim osiguravate mjesto na izletu te je potrebno imati plaćenu članarinu za 2026. godinu. Ostatak participacije od 80 EUR-a se plaća najkasnije do 21.05.2026. u 14 h.
U slučaju odustajanja od izleta, predujam se vraća jedino uz pronađenu zamjenu drugim članom HPS-a na Vaše mjesto. 

Vodiči izleta: Mirna Peović, Vedrana Dobra, Kate Dobronić.

Konačan broj vodiča bit će određen sukladno brojuprijavljenih sudionika izleta. 

DINAMIČKI PLAN IZLETA

1. DAN (srijeda) – PUTOVANJE·       
15:00 okupljanje na parkingu Turskekule·       
15:15 polazak autobusom iz Splita prema Medulinu, pauza na pola puta·       
Dolazak u kamp u Medulinu u kasnim večernjim satima.  

2. DAN (četvrtak) – DONJI KAMENJAK

Grupa A i B - Staza: K1-T1 | 12,5 km | +130 m | -130 m

Planinarska šetnja kroz najjužniji dio Istre – područje poznato po stopama dinosaura, tirkiznom moru i skrivenim uvalama. Putem obilazimo nekoliko najljepših uvala Kamenjaka te poznatu uvalu Mala Kolumbarica gdje se nalazi legendarni Safari Bar. 
Lagana i slikovita šetnja uz more savršena je za uvod u planinarski dio izleta. 

08:30 okupljanje kod autobusa ispred kampa     
09:15 dolazak u Premanturu     
09:30 polazak stazom na Donji Kamenjak
12:40 dolazak do uvale Mala Kolumbarica (Safari bar), pauza·      
Dolazak u kamp u Medulinu u kasnim popodnevnim satima.  

3. DAN (petak) – VELIKI PLANIK I ŽUPANJ VRH

Grupa A - Staza: K2-T1 | 14,9 km | +880 m | -880 mGrupa B - Staza: K2-T1 | 8,4 km | +520 m | -520 m

Iz sela Brgudac penjemo se na najviši vrh Ćićarije – Veliki Planik (1272 m).Ruta vodi i do slikovite planinarske kuće Korita te na panoramski Županj vrh. Veliki Planik (1.272 m) je najviši vrh Ćićarije, a njegov goli kameniti vrh dominira cijelom planinom, pa se s njega pružaju široki vidicina sve strane. Vidik s vrha orijentiran je na Učku, Hrvatsko primorje i Gorski kotar. Planinarska kuća na Koritima (1.010 m) je smješten podnoslikovitog Brajkovog vrha (1.092 m), a sagradili su je članovi PD „Glas Istre“iz Pule. U podnožju stijene Brajkovog vrha se nalazi izvor Korita, rijetkost zainače bezvodnu Ćićariju, a koji je tako nazvan po drvenim koritima gdje se voda prelijeva iz korita u korito, te na kraju završava 50 m niže u jezercu. Sjeverna strana vršne glavice Županj vrha obrasla je šumom a vidik je otvoren preko travnate padine od istoka do jugozapada. 

07:45 okupljanje kod autobusa ispred kampa 
08:00 polazak autobusom iz Medulina za Brgudac 
09:45 polazak stazom na Ćićariju 
13:00 dolazak na vrh Veliki Planik, pauza 15:00 dolazak do pl. kuće Korita, pauza 
16:15 dolazak na Županj vrh 
Dolazak u hotel u Buzetu u ranim večernjim satima. 

4. DAN – GREBENI ĆIĆARIJE

Grupa A - Staza: K2-T1 | 19,0 km | +950 m | -970 mGrupa B - Staza: K2-T1 | 10,9 km | +510 m | -530 m

Ovaj dan rezerviran je za jedan od najljepših planinarskih grebena u Istri. Uspon na vrh Žbevnica nudi spektakularan pogled na Učku, Kvarner i unutrašnjost Istre, a za lijepa vremena i na Alpe u Sloveniji i Dolomite u Italiji. Podno vrha smještena je planinarska kuća Žbevnica, u lijepoj borovoj šumi, na 851 m nadmorske visine, na južnoj strani strme padine Žbevnice. To je obnovljena ivrlo lijepa planinarska kuća HPD-a Planik iz Umaga, otvara se prema potrebi i najavi. Pred kućom su na padini brojne klupe za odmor, a u blizini u šumi nalazi se izvor vode koji ljeti zna presušiti. Nastavljamo preko travnatih grebena prema vrhu Marećica, dok ambicioznija grupa produžuje i na vrh Orljak. Staza završava u slikovitom istarskom selu Račja Vas. 

08:00 okupljanje kod autobusa ispred hotela 
08:15 polazak autobusom iz Buzeta za Brest 
09:00 polazak stazom na Ćićariju 
10:30 dolazak na vrh Žbevnica, pauza 
14:00 dolazak na vrh Marećica, pauza 
17:10 dolazak na vrh Orljak, pauza 
Dolazak u hotel u Buzetu u kasnim večernjim satima. 

5. DAN – HUM I VELA DRAGA

Grupa A i B - Staza: K1-T1 | 2,9 km | +180 m | -40 m

Posljednji dan rezerviran je za laganiji program. Posjećujemo Hum – najmanji grad na svijetu, poznat po srednjovjekovnim zidinama i jedinstvenoj atmosferi. Nakon toga slijedi šetnja kroz spektakularni kanjon Vele Drage, prirodni fenomen pun vapnenačkih tornjeva i stijena koji izgledaju poput kamenog grada. Na padinama zapadnih obronaka Učke nalazi se Vela draga, kanjonska udolina u kojoj su procesi otapanja, trošenja i erozije stijena stvorili čudesno mjesto usred istarskog krša. 
S planinarskog stanovišta nama je ovaj lokalitet još značajniji saznanjem da su ovi kameni tornjevi početkom 30-ih godina prošlog stojeća privukli alpiniste iz Trsta (legendarni Emilio Comici) i Rijeke što je označilo početak alpinističke ere u Istri. 

09:00 okupljanje kod autobusa ispred hotela 
09:15 polazak autobusom iz Buzeta za Brest 
09:40 dolazak u Hum, pauza 
11:00 polazak autobusom prema Veloj Dragi 
11:30 polazak kroz mjesto Baričevići 
12:30 polazak poučnom stazom Vele Drage 
13:15 dolazak na vidikovac, pauza 
14:45 polazak autobusom za Split 
Dolazak u Split na parking Turske kule u kasnim večernjim satima. 

OBAVEZNA OPREMA NA IZLETU
Dokumenti: osobna, zdravstvena i planinarskaiskaznica      
Hrana i piće iz ruksaka (ruksak za jednodnevni izlet) tijekom izleta     
Oprema: planinarske cipele, odjeća primjerena vremenskim uvjetima, presvlaka, mobitel, naglavna svjetiljka, osnovna torbica prve pomoći i ostala uobičajena planinarska oprema za jednodnevni društveni izlet      
Preporučena dodatna oprema: planinarski štapovi, UV zaštitna krema, šešir, kupaći kostim, ručnik za plažu, japanke.
Vodič prije polaska na izlet može provjeriti opremu svih sudionika izleta. Ako netko nema opremu u skladu sa zahtjevima iz najave izleta, vodič može takvoj osobi uskratiti sudjelovanje na izletu. 

PREHRANA       
Dan 1: ručak iz ruksaka (autobus ili pauza na odmorištu) i večera u vlastitom aranžmanu 
Dan 2: doručak u vlastitom aranžmanu, ručak iz ruksaka tokom izleta, večera u vlastitom aranžmanu      
Dan 3: doručak u vlastitom aranžmanu, ručak iz ruksaka tokom izleta, večera u hotelu       
Dan 4: doručak u hotelu, ručak iz ruksaka tokom izleta, večera u vlastitom aranžmanu       
Dan 5: doručak u hotelu, ručak i večera iz ruksaka (autobus ili pauza na odmorištu) 

SMJEŠTAJ       
ABC Camping mobilne kućice u Medulinu     
Hotel Fontana u Buzetu 

NAPOMENE
Svaki sudionik pristupa izletu na vlastitu odgovornost, mora imati plaćenu članarinu HPS-a. Nije dozvoljeno uznemiravanje životinja, branje biljaka, te bacanje otpada po okolišu. Organizator zadržava pravo izmjene satnice i programa izleta ovisno o uvjetima na terenu i drugim okolnostima. Tijekom izleta sudionik izleta treba: Skrbiti se o svojoj sigurnosti isigurnosti drugih planinara;      Postupati prema uputama glavnog vodiča;        
Ponašati se u skladu s načelima planinarske etike;       
Poštivati kućni red smještaja;     
Čuvati ugled planinarske udruge;       
Biti odgovoran glavnom vodiču.

Svaki sudionik svojim pristupanjem izletu potvrđuje da je upoznat s uvjetima izleta te da ispunjava zdravstvene, fizičke i tehničkeuvjete za sigurno sudjelovanje na izletu, da izletu pristupa na vlastitu odgovornost, da ima plaćenu članarinu Društvu, te da će se u skladu s planinarskom etikom pridržavati plana izleta, uputa i odluka vodiča.
- **Event URL**: https://allevents.in/split/ĆiĆarija-istra-i-joŠ-par-mista/200029870835327
- **Event Categories**: trips-adventures
- **Interested Audience**: 
  - total_interested_count: 0

## Ticket Details

- **Ticket URL**: http://facebook.com/200029870835327?utm_source=AllEvents.in&utm_medium=event-discovery-platform&utm_campaign=split-events

## Event venue details

- **city**: Split
- **state**: SD
- **country**: Croatia
- **location**: Sinovčića 2, 21000 Split, Croatia
- **lat**: 43.50898
- **long**: 16.43537
- **full address**: Sinovčića 2, 21000 Split, Croatia, Ulica don Kažimira Sinovčića 2, HR-21000 Split, Hrvatska, Split, Croatia

## Event Organizer details

- **affiliate_id**: 2
- **organizer**: Hrvatsko planinarsko društvo "Mosor" (https://allevents.in/org/hrvatsko-planinarsko-društvo-mosor/24464000)

## Event gallery

- **Alt text**: banner
  - **Image URL**: https://cdn-az.allevents.in/events9/banners/24fd75a2aa464c6e6db9dd7cb864a23c8ea9628445aa5cda0308ad1ae4f9baf3-rimg-w1200-h900-dc484e6f-gmir?v=1774701387
- **Alt text**: thumbnail
  - **Image URL**: https://cdn-az.allevents.in/events9/banners/de3be5da185b039e1471c3566f8aeaa3a8dcaa965b0cdfd5ef4ff61969c62674-rimg-w300-h300-dc484e6f-gmir?v=1774701387

## FAQs

- **Q**: When is the event happening?
  - **A:** Wed, 03 Jun, 2026 at 03:00 pm (+02:00)
- **Q**: Where is the event happening?
  - **A:** Sinovčića 2, 21000 Split, Croatia, Ulica don Kažimira Sinovčića 2, HR-21000 Split, Hrvatska, Split, Croatia
- **Q**: Who is organizing the event?
  - **A:** Hrvatsko planinarsko društvo "Mosor"
- **Q**: What type of event is this?
  - **A:** trips-adventures
- **Q**: Where can I find ticket details about ĆIĆARIJA, ISTRA I JOŠ PAR MISTA! ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "ĆIĆARIJA, ISTRA I JOŠ PAR MISTA!",
        "image": "https://cdn-az.allevents.in/events9/banners/24fd75a2aa464c6e6db9dd7cb864a23c8ea9628445aa5cda0308ad1ae4f9baf3-rimg-w1200-h900-dc484e6f-gmir?v=1774701387",
        "startDate": "2026-06-03T15:00:00+02:00",
        "endDate": "2026-06-07T21:30:00+02:00",
        "url": "https://allevents.in/split/ĆiĆarija-istra-i-joŠ-par-mista/200029870835327",
        "eventStatus": "https://schema.org/EventScheduled",
        "location": {
            "@type": "Place",
            "name": "Sinovčića 2, 21000 Split, Croatia",
            "address": {
                "@type": "PostalAddress",
                "streetAddress": "Ulica don Kažimira Sinovčića 2, HR-21000 Split, Hrvatska",
                "addressLocality": "Split",
                "addressRegion": "SD",
                "addressCountry": "HR"
            },
            "geo": {
                "@type": "GeoCoordinates",
                "latitude": "43.50898",
                "longitude": "16.43537"
            }
        },
        "eventAttendanceMode": "https://schema.org/OfflineEventAttendanceMode",
        "description": "Pozivamo vas da nam se pridružite pet dana u istraživanju najljepših dijelova Istre – odvapnenačkih vrhova Ćićarije do divljih uvala najjužnijeg rta poluotoka. Planinarski izlet vodi nas preko travnatih grebena s pogledima na cijeliistarski poluotok, kroz slikovita istarska sela i uz kristalno čisto",
        "organizer": [
            {
                "@type": "Organization",
                "name": "Hrvatsko planinarsko drutvo Mosor",
                "url": "https://allevents.in/org/hrvatsko-planinarsko-društvo-mosor/24464000"
            }
        ]
    }
]
```